|  |  |
| --- | --- |
|  |  |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, Fax. 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**Paskaidrojuma raksts**

**Rēzeknes novada pašvaldības 2021.gada 2.septembra saistošajiem noteikumiem Nr .9 „Par ēdināšanas pakalpojuma maksas atvieglojumiem Rēzeknes novada pašvaldības izglītības iestādēs”**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Likuma “Par pašvaldībām” 43.panta trešā daļa nosaka, ka dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Izglītības likuma 17.panta trešās daļas 11.punkts nosaka pašvaldības kompetenci noteikt tos izglītojamos, kuru ēdināšanas izmaksas sedz pašvaldība. Ministru kabineta 2012.gada 13.marta noteikumi Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” nosaka uztura normas un paredz nodrošināt veselīga un līdzsvarota uztura lietošanu izglītības iestādēs. Ministru kabineta 2019.gada 10.decembra noteikumi Nr.614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” nosaka valsts budžeta finansējuma apmēru ēdināšanai dienā 1., 2., 3., un 4. klašu izglītojamajiem. Šobrīd Rēzeknes novada pašvaldībā ir spēkā Rēzeknes novada domes 2019. gada 19.septembra saistošie noteikumi Nr. 43 „Par ēdināšanas pakalpojuma maksas atvieglojumiem Rēzeknes novada pašvaldības izglītības iestādēs”, savukārt Viļānu novada pašvaldībā attiecībā uz ēdināšanas pakalpojuma maksas atvieglojumiem saistošie noteikumi nav bijuši izdoti.Ņemot vērā iepriekš minēto, ir nepieciešams atzīt par spēku zaudējušiem 2019. gada 19.septembra saistošie noteikumi Nr. 43 un izdot jaunu regulējumu, kurš darbotos visā jaunā novada teritorijā. |
|  2. Īss projekta satura izklāsts | Saistošie noteikumi noteiks kārtību, kādā Rēzeknes novada pašvaldība nodrošina ēdināšanas maksas atvieglojumus vispārējās izglītības iestāžu izglītojamajiem, kuri iegūst izglītību Rēzeknes novada teritorijā esošajās vispārējās izglītības iestādēs saglabājot šos atvieglojumus bijušā Rēzeknes novada izglītības iestāžu izglītojamajiem un papildus tiks nodrošināti šie atvieglojumi bijušā Viļānu novada izglītības iestāžu izglītojamajiem. |
| 3. Informācija par plānoto projekta ietekmi uz pašvaldības budžetu | Saistošo noteikumu projekta īstenošana, lai segtu pakalpojuma izmaksas arī bijušā Viļānu novada izglītības iestāžu izglītojamajiem, 2021.gadā ietekmēs pašvaldības budžetu un, lai izpildītu saistošo noteikumu 5.2., 5.5., daļēji arī 5.6.apakšpunktus, papildus būs nepieciešami 13 586,40 EUR ( 5.2.apakšpunkta izpildei – 5964,48 EUR, 5.5.apakšpunkta izpildei – 6814,08 EUR; 5.6.apakšpunkta izpildei – 807,84 EUR) .Lai nodrošinātu saistošo noteikumu projekta izpildi, nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu tiesiskais regulējums attiecas uz Rēzeknes novada vispārējās izglītības iestādēm. Ietekme uz uzņēmējdarbības vidi, tās attīstību, iespējama tikai pie nosacījuma, ja ēdināšanas pakalpojuma sniegšana tiek nodota komersantam. |
| 5. Informācija par administratīvajām procedūrām | Personas Saistošo noteikumu projekta piemērošanas jautājumos var griezties Rēzeknes novada pašvaldības vispārējās izglītības iestādē, iestādē – pagastu apvienībā/ apvienības pārvaldē, kas arī nodrošinās saistošo noteikumu izpildi. Saistošo noteikumu projekts saistošs arī Rēzeknes novada pašvaldības Sociālajam dienestam. Saistošo noteikumu projekts neskar administratīvās procedūras. |
| 6. Informācija par konsultācijām ar privātpersonām | Saistošo noteikumu projekts tika publicēts pašvaldības tīmekļa vietnē, priekšlikumi netika saņemti. |

Pagaidu administrācijas vadītājs M.Švarcs